பார்க்காமல் போகிறாள் ஒரு வெள்ளைச்சீலைக் கிழவி. அது காசியின் அம்மாவைப் பெற்ற அம்மா. மாமன்மாரின் பகல் தூக்கத்தைக் கலைத்து குழந்தை அழுதால் யாரால் சகிக்க முடியும். காலேஜ் பருவத்தில்தான் காசி எனக்கு நட்பானான். ' ஹிப்பாக்ரசி'யை அம்பலப்படுத்தி மனிதர்களை , எங்களை , பரிகசித்துக்கொண்டு கில்லாடிகளாக உணர்ந்து குதூகலித்துத் திரிந்த எங்கள் நட்பு புத்தகங்கள் மூலம் பலப்பட்டது. வித்தியாசமானவர்களாக மாற்றிமாற்றி மெச்சிக் கொண்டு நடந்தோம். ' ஆதவனை ' ரசித்துப் படித்தோம். ' புவியரசு'வை நேரில் சந்தித்தோம். காசிதான் கூட்டிப் போனான்.